humanda kayo! ani simoun sa kaniya. kailan may handa ako! sa linggong darating! sa unang putok ng kanyon! at lumayong kasunod si placido na nagsisimula na ng pagtatanong sa sarili kung siyay nananaginip. ikinatataka ninyo ang tanong sa kaniya ni simoun ang pagkakita sa isang kastilang bata pay salanta nang lubha ng mga sakit? may mga dalawang taon lamang na iyan ay kasingtibay ninyo sa pangangatawan, ngunit nagawa ng kaniyang mga kalaban na siyay maipadala sa balabak upang gumawa roong kasama ng isang pangkat na disciplinaria at naiyan at tingnan ninyong may isang reuma at isang walang likat na lagnat na nag aaboy sa kaniya sa libingan. ang kahabaghabag na iyan ay nag asawa sa isang magandang babai. at sa dahilang nagdaan ang isang sasakyang walang lulan ay pinahinto ni simoun at napahatid na kasama si placido sa kaniyang bahay sa daang escolta. nang mga sandaling iyon ay tinutugtog sa mga orasan ng mga simbahan ang ika sampu at kalahati ng gabi.